Návrh

Z á k o n
z ................... 2003,

ktorým sa mení a dopĺňa zákon Slovenskej národnej rady č. 310/1992 Zb. o stavebnom
sporení v znení neskorších predpisov a zákon č. 483/2001Z.z. o bankách 
a o zmene a doplnení niektorých zákonov v znení neskorších predpisov

Národná rada Slovenskej republiky sa uzniesla na tomto zákone:

Čl. I

Zákon Slovenskej národnej rady č. 310/1992 Zb. o stavebnom sporení v znení zákona Národnej rady Slovenskej  republiky  č.  386/1996 Z. z., zákona č. 242/1999 Z. z.,  zákona č. 443/2000 Z. z. a zákona č. 677/2002 Z. z. sa mení a dopĺňa takto:

1.	§ 1 sa dopĺňa odsekom 3, ktorý znie:
„(3) Do vkladov podľa odseku2 písm.a) a do splátok úverov podľa odseku2 písm.d) sa nezapočítavajú poplatky za uzavretie zmluvy o stavebnom sporení.“.

2.	V § 2 ods. 1 sa vypúšťajú slová “na účely tohto zákona”.

3.	V § 2 odsek 2 prvá veta znie: 
„Stavebné sporenie môže vykonávať len banka,1) ktorej predmetom činnosti je stavebné sporenie na základe bankového povolenia udeleného podľa osobitného predpisu1) (ďalej len "stavebná sporiteľňa").“.
Poznámka pod  čiarou k odkazu 1 znie:
„1)	Zákon č.483/2001Z.z. o bankách a o zmene a doplnení niektorých zákonov v znení neskorších predpisov.“.

4.	V § 2 ods. 3 sa slová „povolení pôsobiť ako banka“ nahrádzajú slovami „bankovom povolení“ a slovo „činnosti“ sa nahrádza slovami „stavebného sporenia“.

5.	V § 2 ods. 3 písmeno c) znie:
„c) investovanie na vlastný účet do hypotekárnych záložných listov, komunálnych   obligácií,  štátnych dlhopisov, štátnych pokladničných poukážok alebo do  pokladničných poukážok  Národnej  banky  Slovenska,“. 

6.	Poznámka pod čiarou k odkazu 2 sa vypúšťa.

7.	§ 3 sa vypúšťa.

8.	V § 5 odsek 2 znie :
„(2) Na účely štátneho dozoru podľa odseku l je stavebná sporiteľňa povinná predložiť ministerstvu bez zbytočného odkladu všetky ním požadované doklady a údaje o hospodárení s prostriedkami fondu stavebného sporenia.“.

9.	§ 5 sa dopĺňa odsekom 3, ktorý znie:
„(3) Na výkon štátneho dozoru podľa odseku l sa primerane použijú ustanovenia osobitného predpisu,3a) ak tento zákon neustanovuje inak.“.
Poznámka pod čiarou k odkazu  3a znie:
„3a)	§8 až16 zákona Národnej rady Slovenskej republiky č. 10/1996Z.z. o kontrole v štátnej správe v znení  neskorších predpisov.“.

10.	V § 6 ods. 2 v úvodnej vete sa slovo „poskytovať" nahrádza slovom „predkladať".

11.	V § 6 ods. 2 písmeno c) znie:
„c) dátum vzniku a dátum zániku nároku na poskytnutie štátnej prémie,".

12.	V § 6 ods. 2 písm. d) sa za slovo „vyhlásenie“ vkladajú slová „stavebného sporiteľa“.
 
13.	§ 6 sa dopĺňa odsekom 5, ktorý znie: 
	„(5) Ak ministerstvo zistí, že stavebný sporiteľ si uplatnil nárok na štátnu prémiu z viacerých zmlúv o stavebnom sporení, oznámi bez zbytočného odkladu všetkým stavebným sporiteľniam, s ktorými stavebný sporiteľ takéto zmluvy uzavrel, že stavebný sporiteľ stráca nárok na štátnu prémiu podľa §10 ods.4 a obdobie, na ktoré stavebný sporiteľ stratil tento nárok.“.

14.	§ 7 znie: 
„§7
(1)Stavebné sporenie vykonáva stavebná sporiteľňa na základe ňou vydaných zásad schválených Národnou bankou Slovenska po dohode s ministerstvom, ktoré musia obsahovať najmä
a)	druhy stavebného sporenia a podmienky uzatvárania zmlúv o stavebnom sporení a zmlúv o stavebnom úvere,
b)	zloženie fondu stavebného sporenia, postup a lehoty pri poskytovaní stavebného úveru, podmienky a predpoklady poskytnutia stavebného úveru,
c)	postup a lehoty pri usporiadaní vkladov zo zrušených zmlúv o stavebnom sporení,
d)	spôsob ochrany stavebného sporiteľa pri odobratí bankového povolenia alebo pri zániku bankového povolenia stavebnej sporiteľni podľa osobitného predpisu,3b)
e)	podmienky poskytovania stavebných úverov v prípadoch uvedených v §12 ods.2  písm.a).
(2)Zmluva o stavebnom sporení musí obsahovať
a)	identifikačné údaje o stavebnej sporiteľni a o stavebnom sporiteľovi najmenej v rozsahu údajov ustanovenom osobitnými predpismi,3c)
b)	výšku cieľovej sumy, na ktorú sa stavebné sporenie uzatvára, a podmienky, za ktorých môže byť zvýšená alebo znížená cieľová suma
c)	výšku a časovú postupnosť vkladov stavebného sporiteľa,
d)	úrokové sadzby vkladov,
e)	podmienky a postup pri výplate vkladov,
f)	podmienky poskytnutia stavebného úveru po splnení podmienok stavebného sporenia vrátane podmienok poskytnutia stavebného úveru pri zvýšení alebo znížení cieľovej sumy, postup pri určení poradia poskytnutia stavebného úveru po splnení podmienok stavebného sporenia, ako aj podmienky a postup pri výplate vkladov,
g)	podmienky, za ktorých môže byť práva zo zmluvy o stavebnom sporení rozdelené alebo zlúčené s právami z inej zmluvy o stavebnom sporení,
f)	podmienky, za ktorých možno vykonať prevod práv a povinností zo zmluvy o stavebnom sporení,
g)	podmienky, za ktorých možno odstúpiť od zmluvy o stavebnom sporení,
h)	vyhlásenie stavebného sporiteľa o uplatnení alebo neuplatnení nároku na poskytnutie štátnej prémie v rámci tejto zmluvy.
(3)Zmluva o stavebnom úvere musí obsahovať
a)	identifikačné údaje o stavebnej sporiteľni a o stavebnom sporiteľovi najmenej v rozsahu údajov ustanovenom osobitnými predpismi,3c)
b)	úrokové sadzby stavebných úverov,
c)	podmienky poskytnutia a splácania stavebného úveru,
d)	spôsob zabezpečenia pohľadávok zo stavebného úveru,
e)	podmienky, za ktorých možno vykonať prevod práv a povinností zo zmluvy o stavebnom úvere,
f)	podmienky, za ktorých možno odstúpiť od zmluvy o stavebnom úvere.“.
(4)Zmluvy o stavebnom sporení a zmluvy o stavebnom úvere môžu obsahovať aj ďalšie náležitosti dohodnuté medzi stavebnou sporiteľnou a stavebným sporiteľom.“.

Poznámky pod čiarou k odkazom  3b a 3c znejú:
„3b)	§63 a 64 zákona č. 483/2001Z.z. v znení neskorších predpisov.“.
  3c)	§3a zákona č. 513/1991Zb. Obchodný zákonník v znení č. 500/2001Z.z.
  	§3 ods.4 písm.a) body1 a2 zákona č. 118/1996Z.z. o ochrane vkladov a o zmene a doplnení niektorých zákonov v znení zákona č.492/2001Z.z..“.

15.	V § 8 ods. l sa za slovo „zmluvy" vkladajú slová „o stavebnom sporení“ a vypúšťajú sa slová „na zmluvne dohodnutú sumu (ďalej len „cieľová suma“).“.

16.	V § 8 sa vypúšťa odsek 3.
	Doterajšie odseky 4 až  8 sa označujú ako odseky 3 až 7.

17.	V § 8 ods. 4 sa v úvodnej vete slová „s právnickou osobou alebo fyzickou osobou – podnikateľom“ nahrádzajú slovami „so stavebným sporiteľom podľa § 4 písm.b)“.

18.	V § 8 ods. 5 sa slová „Právnickej osobe alebo fyzickej osobe – podnikateľovi, s ktorou“ nahrádzajú slovami „Stavebnému sporiteľovi podľa §4 písm.b), s ktorým“.

19.	V § 8 ods. 6 sa slová „Právnickej osobe alebo fyzickej osobe – podnikateľovi, s ktorou“ nahrádzajú slovami „Stavebnému sporiteľovi podľa § 4 písm. b), s ktorým“.

20.	V § 8 ods. 7 sa slová „Právnická osoba alebo fyzická osoba – podnikateľ, s ktorou“ nahrádzajú slovami „Stavebný sporiteľ podľa § 4 písm. b), s ktorým“.

21.	V § 9 ods. l sa slovo „návratnosti" nahrádza slovom „poskytnutia".

22.	V § 10 ods. 3 sa číslo „20“ nahrádza číslom „15“ a na konci pripájajú tieto slová: „vložených na jednu zmluvu o stavebnom sporení“.

23.	V § 10 odsek 4 znie: 
„(4) Štátna prémia sa poskytuje stavebnému sporiteľovi každoročne počas trvania sporenia na jednu zmluvu o stavebnom sporení. Ak stavebný sporiteľ uzatvorí viacero zmlúv o stavebnom sporení, štátna prémia sa poskytne na tú zmluvu, o ktorej to stavebný sporiteľ písomne vyhlási, pričom takéto vyhlásenie môže byť stavebným sporiteľom zmenené v zmluve o stavebnom sporení v priebehu roka len raz.  Ak toto vyhlásenie obsahujú v jednom roku viaceré zmluvy o stavebnom sporení a na tieto zmluvy stavebný sporiteľ vložil vklady, stráca stavebný sporiteľ nárok na štátnu prémiu za tento rok zo všetkých zmlúv o stavebnom sporení.“.

24.	V § 10 sa za odsek 4 vkladá nový odsek 5, ktorý znie:
„(5) Ak stavebný sporiteľ vykoná v priebehu roka zmenu zmluvy o stavebnom sporení, pri ktorej vznikol nárok na štátnu prémiu a práva z tejto zmluvy prevedie alebo spojí s právami z inej platnej zmluvy o stavebnom sporení, ktorú uzavrela iná ako blízka osoba,3d) stráca nárok na štátnu prémiu za tento rok zo všetkých zmlúv o stavebnom sporení.“.
Doterajší odsek 5 sa označuje ako odsek 6.
 Poznámka pod čiarou k odkazu  3d znie:
„3d) § 116 a 117 Občianskeho zákonníka.“.

25.	Poznámka pod  čiarou k odkazu 4 znie:
 „4)	Zákon č. 100/1988Zb. o sociálnom zabezpečení v znení neskorších predpisov.
Zákon č. 413/2002Z.z. o sociálnom poistení.“.

26.	§ 10 odsek 6 znie:
„(6) Ak sa v priebehu kalendárneho roku skončí platnosť zmluvy o stavebnom sporení a stavebný sporiteľ uzatvorí novú zmluvu o stavebnom sporení, môže uplatniť nárok na štátnu prémiu na novú zmluvu o stavebnom sporení v prípade, ak na predchádzajúcu zmluvu o stavebnom sporení v tomto roku nevznikol nárok na štátnu prémiu. Ak vznikne nárok na štátnu prémiu zo zmluvy o stavebnom sporení zrušenej v priebehu kalendárneho  roku a zároveň vznikne nárok na štátnu prémiu na novú zmluvu o stavebnom sporení uzavretú v priebehu tohto kalendárneho roku, výška štátnej prémie nesmie presiahnuť 15% z ročných vkladov oboch zmlúv, najviac však sumu určenú zákonom o štátnom rozpočte na príslušný rozpočtový rok.“.

27.	V § l0b ods. 4 sa za písmeno a) vkladá nové písmeno b), ktoré znie: 
„b) plnenie podmienok poskytovania štátnej prémie,".
Doterajšie písmená b) až d) sa označujú ako písmená c) až e).

28.	V poznámke pod čiarou k odkazu 5 sa vypúšťa citácia „§ 36b, 36c a 36h zákona č. 21/1992Zb. v znení zákona Národnej rady Slovenskej republiky č. 58/1996Z.z.“.

29.	V § 12 ods. 1 písm. b) sa slová „zo zmlúv stavebného sporenia“ nahrádzajú slovami „zo zmlúv o stavebnom sporení“.

30.	Za § 13c sa vkladá § 13d, ktorý znie:
„§13d
Prechodné ustanovenie k úpravám účinným od 1. júla 2003

Stavebné sporiteľne sú povinné prispôsobiť zásady stavebného sporenia a všeobecné obchodné podmienky ustanoveniam tohto zákona do 31.októbra 2003.".

ČI.  II

Zákon č. 483/2001Z.z. o bankách a o zmene a doplnení niektorých zákonov v znení zákona č. 430/2002Z.z. a zákona č. 510/2002Z.z. sa mení a dopĺňa takto:

1.	V § 25 ods. 1 písmeno a) sa slová  „právnickej osoby oprávnenej organizovať obchody s cennými papiermi“ nahrádzajú slovami „burzy cenných papierov, centrálneho depozitára alebo právnickej osoby oprávnenej vykonávať činnosti podľa osobitného predpisu16)“.

Poznámka pod čiarou k odkazu 16 znie:
„16) §163 ods.1 a 6 zákona č. 566/2001Z.z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov.“.

2.	V § 84 odsek 2 znie: 	
„(2) Štátnym príspevkom sa rozumie percento, o ktoré štát znižuje výšku úrokovej sadzby určenú v zmluve o hypotekárnom úvere. Štátny príspevok sa určuje na jednotlivé kalendárne roky zákonom o štátnom rozpočte na príslušný rok a v tomto roku platí pre všetky zmluvy o hypotekárnom úvere; tým nie je dotknuté ustanovenie §119a.“.

3.	V § 85 ods. 2 sa vypúšťa druhá veta a v tretej vete sa vypúšťa bodkočiarka a časť vety za bodkočiarkou.

4.	Za § 122 sa vkladá § 122a, ktorý znie:
„§122a
Prechodné ustanovenie k úpravám účinným od 1. júla 2003

„Právne vzťahy vzniknuté zo zmlúv o hypotekárnom úvere uzatvorených pred nadobudnutím 1.júlom 2003 sa spravujú podľa doterajších predpisov.“.

ČI.  III

Predseda Národnej rady Slovenskej republiky sa splnomocňuje, aby v Zbierke zákonov Slovenskej republiky vyhlásil úplné znenie zákona Slovenskej národnej rady 
č. 310/1992Zb. o stavebnom sporení, ako vyplýva zo zmien a doplnení vykonaných zákonom Národnej  rady  Slovenskej  republiky  č.  386/1996 Z. z., zákonom č. 242/1999Z.z., zákonom č. 443/2000Z.z. a zákonom č. 667/2002Z.z. a týmto zákonom.

ČI. IV

Tento zákon nadobúda účinnosť l. júla 2003.